चंद्रकला उत्तर भारत की बहुत ही प्रसिद्ध और पारंपरिक मिठाई है. होली और दीवाली के अवसर पर तो ख़ासतौर से यह मिठाई बनाई जाती है. चंद्रकला, गुझिया के जैसी ही होती है स्वाद में लेकिन यह देखने में अलग है क्योंकि गुझिया अर्ध चंद्राकार होती है जबकि चंद्रकला पूर्ण चंद्राकार यानी कि गोल होती है. मैदे के खोल में खोए की भरावन भर कर फिर उसे शुद्ध देशी घी में तल कर बनाई जाती है चंद्रकला. चंद्रकला बनाना एक कला है और इसको बनाने के लिए धीरज की ज़रूरत होती है, वैसे इसे बनाना कठिन नही है.....तो इस बार आप भी होली के पावन पर्व पर बनाएँ चंद्रकला! हमेशा की तरह अपने विचार ज़रूर लिखें. होली आप सभी को मंगलमय हो! शुचि